Document ID: 32004D0224

Id-Deċizjoni tal-Kummissjoni
tal-20 ta' Frar 2004
li tagħmel arranġamenti għas-sottomissjoni ta' informazzjoni fuq pjani jew programmi rikjesti taħt id-Direttiva tal-Kunsill 96/62/KE in-relazzjoni ma' limiti għal ċerti pollutants fl-arja
(innotifikata taħt id-dokument numru K (92004) 491)
(Test b' relevanza ŻEE)
(2004/224/KE)
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat id-Direttiva tal-Kunsill 96/62/KE tas-27 ta' Settembru 1996 fuq l-evalwazzjoni u l-immaniggjar tal-kwalità ta' l-arja [1], u b' mod partikolari Artikolu 12 (10 tiegħu,
Billi:
(1) Skond Artikolu 8(3) tad-Direttiva 96/62/KE, pjani u programmi biex jintlaħqu l-limiti stabbiliti mid-Direttiva tal-Kunsill 1999/30/KE tat-22 ta' April 1999 rigward il-limiti għal sulphur dioxide, nitrogen oxide u oxides of nitrogen, particulate matter u ċomb fl-arja [2] u bid-Direttiva 2000/69/KE tal-Parlament Ewropew u tal-Kunsill tas-16 ta' Novembru 2000 rigward limiti għall-benżina u l-carbon monoxide fl-arja [3] għandhom jiġu preparati fl-Istati Membri għal dawk iż-żoni u agglomerazzjonijiet fejn il-limiti flimkien mal-marġini tat-tolleranza jiġu maqbuża. Dawk il-pjani u programmi għandhom jinkludu mill-anqas l-informazzjoni elenkata fl-Anness V għad-Direttiva 96/62/KE. Il-Kummissjoni għandha tiċċekkja regolarment l-implimentazzjoni ta' dawk il-programmi.
(2) Artikolu 11 tad-Direttiva 96/62/KE jeħtieġ li Stati Membri jissottomettu l-pjani u l-programmi tagħhom lill-Kummissjoni kull sena.
(3) Waqt li l-pjani u l-programmi jkunu qegħdin jiġu abbozzati skond ir-rekwiżiti amministrattivi speċifiċi f'kull Stat Membru, l-informazzjoni sottomessa lill-Kummissjoni għandha tkun armonizzata u strutturata skond l-arranġamenti dettaljati preskritti fil-preżenti Deċiżjoni.
(4) Il-miżuri maħsuba f'din id-Deċiżjoni huma skond l-opinjoni tal-Kumitat stabbiliti b’Artikolu 12 tad-Direttiva 96/62/KE;
ADOTTAT DIN ID-DEĊIŻJONI:
Artikolu 1
Meta jissottomettu l-informazzjoni dwar il-pjani u programmi msemmija f’Artikolu 8(3) tad-Direttiva 96/62/KE, kif meħtieġ mill-Artikolu 11(1)(a)(iii) tagħha, in-rigward il-limiti stabbiliti bid-Direttivi 1999/30/KE u 2000/69/KE, l-Istati Membri għandhom jippreżentaw dik l-informazzjoni skond l-istruttura stabbilita fl-Anness għal din id-Deċiżjoni.
Il-pjani u l-programmi sħah għandhom ikunu disponibbli għall-Kummissjoni meta titlobhom.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel fl-20 ta' Frar 2004.

Labels: 12
20